Téma týždňa: Kolobeh vody

Dátum: 20.4- 24.4.2020

Kolobeh vody v prírode je pravdepodobne aj najznámejším látkovým obehom v prírode. Deťom sprostredkujeme tento proces so zaujímavými edukačnými činnosťami. Námety a inšpirácie sme čerpali z Vám dostupných zdrojov- internet, encyklopédie, knihy , TV vysielanie....

|  |  |
| --- | --- |
| Deň | Pondelok |
| čo je naším cieľom? čo majú deti vedieť? | Odpovedať na otázky vyplývajúce z textu |
| Pomôcky | Internet- počítač , maľované čítanie: o slniečku a obláčiku |

Činnosť :

Deti zmotivujeme piesňou Prší ,prší... Spoločne si zaspievame, refrén piesne môžme rytmizovať, vytlieskavať. S deťmi sa porozprávame o aktuálnom počasí, o tom , aké je dôležité , aby aj v počasí nastávali zmeny, slnko striedal dážď.

Spolu si prečítame maľované čítanie o slniečku a obláčiku.

Obrázok, na ktorom je snímka obrazovky

Automaticky generovaný popis

Rodičia čítajú písaný text, dieťa ho dopĺňa prečítaním obrázkov. V závere maľovaného čítania kladieme deťom otázky . Napríklad: prečo bol obláčik nahnevaný ? Čo spravil? Ako to vyzerá keď vonku prší? Ako sa ľudia chránia pred dažďom ? Čo spravilo slniečko aby zachránilo kvety? Aký spoločný koniec vznikol spojením slniečka a dažďa?

Dbáme aby nám deti odpovedali celou vetou.

V závere edukačnej aktivity vyzveme deti aby nám nakreslili aké počasie majú najradšej. Na obrázku nech určite nechýba dúfa.

|  |  |
| --- | --- |
| Deň | Utorok |
| Čo je naším cieľom? Čo má dieťa vedieť? | Kresliť grafomotorické prvky vyžadujúce pohyby dlane a prstov |
| Pomôcky | Pracovné listy z internetu , ceruzy |

Činnosť: Recitujeme deťom báseň:

Dnes je deň vody ,

Ktorá je darom prírody.

Bez vody nás ničí smäd,


Zahynie bez nej celý svet.


Pre človeka je voda vzácna,


Je to vec nad slnko jasná .

Spoločne sa porozprávame o tom , že práve dnes je deň vody, čo by sa stalo , keby zmizla. Vymýšľame rôzne alternatívy , čím by sme ju nahradili. Poukážeme na potrebu šetrenia vodou na správnych miestach pri správnych činnostiach. Skôr ako začneme kresliť , rozcvičíme si prsty(znázorňovanie kvapiek dažďa) a zápästia (krúženie zápästia – dažďové mraky).

Pre deti máme pripravené pracovné listy , pri práci dbáme na správne držanie tela , správne držanie grafického materiálu(ceruzy), správny sklon papiera.







Po vykonanej práci deti pochválime , prípadne ich povzbudíme. Ako doplnková aktivita pre deti a rodičov môže byť spoločne si poskladať papierovú loďku , dozdobiť ju a vyskúšať ako pláva vo vani.

|  |  |
| --- | --- |
| Deň | Streda |
| Čo je naším cieľom? Čo má dieťa vedieť? | Poznať význam vody pre rastliny, živočíchy , človeka |
| Pomôcky | Knihy, obrázky, internet- youtube, zemiaky 2 ks, kompótové fľaše 2ks |

Spoločne si vypočujeme pesničku . Fíha tralala , cvičíme od mala – Kvapi kvap . Porozprávame sa o význame vody pre zvieratá , človeka . Čo by sa stalo keby sme na záhrade nemali ani kvapku vody? Načo je potrebná? Pripravíme si pokus kde sa o potrebe vody presvedčíme. Na okno si dáme dve kompótové fľaše. Jednu naplníme vodou , druhá bude prázdna . Zemiaky si prepichneme špilkou tak aby zemiak nespadol do fľaše. V jednej fľaši bude voda , zemiak bude namočený časťou , druhá fľaša zo zemiakom bude bez vody. Spoločne s deťmi budeme pozorovať rozdiely.

Poprosím deti , aby v knihách – encyklopédiách , vyhľadávali obrázky vody, vedieme o nich krátky rozhovor. Dbáme aby deti neodbiehali od témy , odpovedali celou vetou.

Na koberec si položíme modrý uterák, poprípade papier , deti pohľadajú všetky hračky , zvieratá alebo obrázky ktoré nejako súvisia s vodou. Na záver ponúkneme deťom pracovný list, ktorý si spoločne vyfarbíme.

Obrázok, na ktorom je text, kreslenie

Automaticky generovaný popis

Obrázok, na ktorom je text, mapa

Automaticky generovaný popis

|  |  |
| --- | --- |
| Deň | Štvrtok |
| Čo je naším cieľom? Čo má dieťa vedieť? | Manipulovať s drobnými predmetmi a rôznými materiálmi |
| Pomôcky | Fixy, priesvitná sklenená fľaša, rolka z toaletného papiera alebo kuchynských utierok, výkres, lepidlo |

Činnosť : Príbehom o dažďovej kvapke zmotivujeme deti. Spoločne si vytvoríme projekt, pri ktorom zistíme , kde sa stráca voda, ktorá dopadne na zem vo forme dažďa. Sklenenú fľašu si pokreslíme fixami.Do 1/3 fľaše napúšťame vodu , fľašu uzavrieme a položíme ju na svetlo. Spoločne pozorujeme ako vodná para padá vo forme kvapiek späť na dno.

Obrázok, na ktorom je vonkajšie, trávnik, fľaša, sklo

Automaticky generovaný popis

Ďalšou aktivitou je vytvorenie koláže z roliek. Nastriháme ich na centimetrové pásiky . Vrchnú časť pritlačíme , vznikne nám dažďová kvapka. Dažďovú kvapku namočíme do misky s temperovou farbou a otláčame na výkres alebo farebný papier. Obrázok dotvoríme domaľovaním , dolepením. Na konci aktivity deti pochválime a vytvoríme si spoločnú výstavku.

Obrázok, na ktorom je vnútri, stôl, sedenie, malé

Automaticky generovaný popis

|  |  |
| --- | --- |
| Deň | Piatok |
| Čo je naším cieľom? Čo má dieťa vedieť? | Na základe pokynov daných pomocou symbolov(šípky) sa pohybovať v štvorcovej sieti |
| Pomôcky | Pracovný zošit Matematika- str.25 , internet , ceruza , farbičky |

Činnosť : Dnes sa Tomáš a Katka zobudili do daždivého rána. Chceli ísť von , zahrať si tenis ale prší. Začali počítať dažďové kvapky , našli aj jednu stratenú, z vodovodu . Tak jej pomáhali nájsť cestu von.

Obrázok, na ktorom je text, mapa

Automaticky generovaný popis

Vedeli by ste jej pomôcť ?- Najskôr prstom nájdi cestu od vodovodu von z labyrintu. Kvapka našla cestu von , ale pršať neprestalo. Nuž čo , Tomáša a Katku čakala nová výzva, nájsť tenisovú raketu a loptičku , ku ktorej vedie iba jedna cesta(Pracovný zošit Matematika str. 25- štvorcová sieť). Deti , pomôžte kamarátom nájsť správnu cestu , poproste mamku a ocka aby vám poradili. Začíname od čierneho bodu, postupujeme podľa šípiek, tvarov a počtu. Držím Vám palce! No a aby sa vám lepšie pracovalo , môžeme si zaspievať pesničku O veselom počtárovi.